**Årsplan Produksjon for scene ved Byremo ungdomsskole**

**Om faget**

**Fagets relevans og sentrale verdier**

Produksjon for scene handler om å gi elevene erfaring med scenisk produksjon. Gjennom faget skal elevene få erfaring med de ulike delene i en scenisk produksjon, fra planlegging til ferdig produkt. Elevene skal også få kulturopplevelser og utforske ulike kunstneriske uttrykk. Faget skal bidra til at elevene utfordrer og utvikler sine ferdigheter faglig og sosialt gjennom kunstnerisk samarbeid og samspill. Kreativitet og engasjement er egenskaper samfunnet og arbeidslivet vil ha behov for i framtiden.

Alle fag skal bidra til å realisere verdigrunnlaget for opplæringen. Valgfaget produksjon for scene skal bidra til at elevene utfolder skaperglede, engasjement og utforskertrang. Faget skal også bidra til at elevene kan få et styrket selvbilde, økt selvinnsikt og økt sosial kompetanse gjennom samspill mot en ferdig produksjon. Videre skal faget bidra til at elevenes identitet kan bli styrket gjennom demokratisk meningsutveksling og kreative prosesser.

Valgfagene henter innhold fra andre fag i grunnskolen.

**Kjerneelementer**

**Scenisk produksjon**

Kjerneelementet scenisk produksjon handler om at elevene skal utforske forskjellige metoder og de ulike elementene i en produksjonsprosess. Alle oppgaver og faser i en scenisk produksjon er viktige, fra idéfasen til det ferdige produktet.

**Kunstnerisk formidling**

Kjerneelementet kunstnerisk formidling handler om at elevene skal utvikle ferdigheter gjennom kunstnerisk samspill. Kunstnerisk formidling omfatter også ulike kunstneriske, tekniske og sosiale oppgaver som elevene utfører i den sceniske produksjonen.

**Identitet i skapende felleskap**

Kjerneelementet identitet i skapende fellesskap handler om å styrke elevenes trygghet, identitet og selvstendighet. Gjennom samspill og samarbeid skal elevene få øve på å bruke sin fantasi og kreativitet, og utfordre seg selv i

skapende fellesskap. Kjerneelementet handler også om å utvikle forståelse av og toleranse for kunstneriske bidrag fra ulike kunstformer.

**Kompetansemål og vurdering**

Mål for opplæringen er at eleven skal kunne

* planlegge og delta i scenisk produksjon for publikum
* utforske, reflektere over og gjøre rede for ulike prosesser som inngår i en scenisk produksjon, og utføre oppgaver knyttet til scenisk produksjon
* bidra til dynamisk samspill i utforskende kreative prosesser
* utforske og samtale om ulike kunstneriske uttrykk og kulturopplevelser

**Underveisvurdering**

Underveisvurderingen skal bidra til å fremme læring og til å utvikle kompetanse i faget. Elevene viser og utvikler kompetanse i valgfaget produksjon for scene når de planlegger og deltar i en scenisk produksjon. De viser og utvikler også kompetanse når de reflekterer over egen utvikling og over prosessen med å skape en scenisk produksjon. Videre viser og utvikler elevene kompetanse når de reflekterer over valg i skapende prosesser, kommunikasjon og samspill.

Læreren skal legge til rette for elevmedvirkning og stimulere til lærelyst gjennom varierte, utforskende og kreative oppgaver som inngår i en scenisk produksjon. Læreren skal utfordre elevene til å bruke sin kreativitet i sceniske prosesser, bidra til samspill og til å dele sine erfaringer rundt kunstneriske uttrykk og kulturopplevelser. Læreren skal være i dialog med elevene om utviklingen deres i faget. Elevene skal få mulighet til å prøve seg fram. Med utgangspunkt i kompetansen elevene viser, skal de få mulighet til å sette ord på hva de opplever at de får til, og reflektere over egen faglig utvikling. Læreren skal gi veiledning om videre læring og tilpasse opplæringen slik at elevene kan bruke veiledningen for å utvikle kompetansen sin i faget.

**Standpunktvurdering**

Standpunktkarakteren skal være uttrykk for den samlede kompetansen eleven har i valgfaget produksjon for scene ved avslutningen av opplæringen. Læreren skal planlegge og legge til rette for at eleven får vist kompetansen sin på varierte måter som inkluderer forståelse, refleksjon og kritisk tenkning, i ulike sammenhenger. Læreren skal sette karakter i valgfaget produksjon for scene basert på kompetansen eleven har vist i utforsking av ulike kunstneriske uttrykk og kulturopplevelser. I tillegg skal karakteren baseres på kompetansen eleven har vist innenfor scenisk produksjon og kunstnerisk formidling og i utvikling av identitet og selvstendighet gjennom samspill og samarbeid.

**Vurderingsordning**

Eleven skal ha én standpunktkarakter.

|  |  |
| --- | --- |
|  | **Verdigrunnlag:**SkapergledeEngasjementUtforskertrang |
| **Kompetansemål:** Bidra til dynamisk samspill i utforskende kreative prosesserUtforske og samtale om ulike kunstneriske uttrykk og kulturopplevelser |
| **Kjerneelement:**Scenisk produksjonKunstnerisk formidlingIdentitet i skapende felleskap |
|  | **Læringsmål, Tverrfaglige tema og innhold i opplæringen;** hva skal det arbeides med  | **Arbeidsmåter –** hvordan skal en arbeide for å oppnå målene. (Praktisk, skriftlig, konkretiseringer, samspill) | **Vurdering** |
| **Uke****33-34** |  | Bli kjent med gruppa og snakke om forventninger til året. Snakke om kultur-, musikk- og teateropplevelser.Delta i musikkquiz. |  |
|  | **Verdigrunnlag:** SkapergledeEngasjementUtforskertrang |
| **Kompetansemål:** Bidra til dynamisk samspill i utforskende kreative prosesser |
| **Kjerneelement:**Kunstnerisk formidling |
|  | **Læringsmål og innhold i opplæringen;** hva skal det arbeides med  | **Arbeidsmåter –** hvordan skal en arbeide for å oppnå målene. (Praktisk, skriftlig, konkretiseringer, samspill) | **Vurdering** |
| **Uke 35-36** |  | Delta i teater. Øve inn et enkelt dramastykke på gruppe. Fremføre for de andre elevene.  | Deltakelse i timen |
|  | **Verdigrunnlag:**Skaperglede og engasjement |
| **Kompetansemål:** Planlegge og delta i scenisk produksjon for publikumUtforske, reflektere over og gjøre rede for ulike prosesser som inngår i en scenisk produksjon, og utføre oppgaver knyttet til scenisk produksjon |
| **Kjerneelement:**Scenisk produksjonKunstnerisk formidlingIdentitet i skapende felleskap |
|  | **Læringsmål og innhold i opplæringen;** hva skal det arbeides med  | **Arbeidsmåter –** hvordan skal en arbeide for å oppnå målene. (Praktisk, skriftlig, konkretiseringer, samspill) | **Vurdering** |
| **Uke 37-43** | Planlegge og gjennomføre Halloweenfest | Gruppediskusjon om hvordan en Halloween-fest kan gjennomføresVære med på gjennomføringen, med fokus på scenisk uttrykk, klær, sminke og rekvisitter. Presenteres for resten av skolen. **Fredag uke 42 - FRI** | Vurdering av deltakelse og initiativ i timeneVurdering av profesjonalitet på Halloween-arrangement |
|  | **Verdigrunnlag:** Skaperglede og engasjement |
| **Kompetansemål:** Planlegge og delta i scenisk produksjon for publikumUtforske, reflektere over og gjøre rede for ulike prosesser som inngår i en scenisk produksjon, og utføre oppgaver knyttet til scenisk produksjon |
| **Kjerneelement:**Scenisk produksjonKunstnerisk formidlingIdentitet i skapende felleskap |
|  | **Læringsmål og innhold i opplæringen;** hva skal det arbeides med  | **Arbeidsmåter –** hvordan skal en arbeide for å oppnå målene. (Praktisk, skriftlig, konkretiseringer, samspill) | **Vurdering** |
| **44-47** | Arrangementsplanlegging Vinterball | Komme med ideer og synspunkter om hvordan et arrangement skal gjennomføresKunne si noe om kostnader rundt de ulike arrangementeneDelta i dans og komme med forslag til koreografi og bevegelseUke 47: Tentamen | Vurdering av deltakelse og initiativ i timene |
|  | **Verdigrunnlag:** SkapergledeEngasjementUtforskertrang |
| **Kompetansemål:** Planlegge og delta i scenisk produksjon for publikumBidra til dynamisk samspill i utforskende kreative prosesser |
| **Kjerneelement:**Kunstnerisk formidlingIdentitet i skapende felleskap |
|  | **Læringsmål og innhold i opplæringen;** hva skal det arbeides med  | **Arbeidsmåter –** hvordan skal en arbeide for å oppnå målene. (Praktisk, skriftlig, konkretiseringer, samspill) | **Vurdering** |
| **48-51** | «julebadtasteparty» | - Delta på moteshow, enten på eller bak scenen- Komme med ideer til koreografi og klærUke 51: Valgfagsdag mandag | Deltakelse og initiativ i timene.  |
|  | **Verdigrunnlag:** SkapergledeEngasjementUtforskertrang |
| **Kompetansemål:** Planlegge og delta i scenisk produksjon for publikumUtforske, reflektere over og gjøre rede for ulike prosesser som inngår i en scenisk produksjon, og utføre oppgaver knyttet til scenisk produksjonBidra til dynamisk samspill i utforskende kreative prosesser |
| **Kjerneelement:**Scenisk produksjonKunstnerisk formidlingIdentitet i skapende felleskap |
|  | **Læringsmål og innhold i opplæringen;** hva skal det arbeides med  | **Arbeidsmåter –** hvordan skal en arbeide for å oppnå målene. (Praktisk, skriftlig, konkretiseringer, samspill) | **Vurdering** |
| **1-24** | Planlegge og gjennomføre Bli kjent-dag.Kjenne til hva som kreves for å arrangere et større arrangement | **Planlegge «Bli kjent-dag»**Komme med ideer og synspunkter om hvordan et arrangement skal gjennomføresKunne si noe om kostnader rundt de ulike arrangementeneDelta i dans og komme med forslag til koreografi og bevegelseØve inn flere låter i band, og fremføre for publikum.Uke 3: Valgfagsdag – Øve i bandUke 7: Valgfagsdag – Øve i band, planlegge bli kjent-dag. Uke 12: Valgfagsdag – Øve i band og planlegge bli kjent-dag. Skrive liste over rekvisitter, kostymer. Lage ulike ting som skal brukes denne dagen. Uke 24: Valgfagsdag og bli kjent-dag.  | Deltakelse og initiativ i timene. Vurdering av ferdigheter under øving og fremføring.  |